EkBass/fiwiki-20250220-pages-articles huggingface dataset:
A2 (höyryveturi)

A2 oli Suomen Valtionrautateiden käyttämä englantilaisvalmisteinen henkilöliikenteen veturisarja. Veturisarjaan kuului vain kaksi veturia, jotka A1-vetureiden tapaan olivat Canada Worksin valmistamia. Veturit olivat käytössä vuosina 1866–1910. Kumpikin sarjan vetureista on romutettu.Pölhö & Honkanen 2017, 48–51. == Historia == Ensimmäiset kuusi Suomessa käytettyä veturia olivat sekajuniin tarkoitettuja ja raskaita. Raideliikenteen alettua Suomen suuriruhtinaskunnassa tuli tarvetta nopeammille ja ketterämmille henkilöliikenteen vetureille. Vuonna 1865 tilattiin kaksi uutta veturia englantilaiselta Canada Works -konepajalta, joka oli valmistanut edelliset kuusi Suomessa käytössä ollutta veturia. Veturit valmistuivat ja tulivat käyttöön jo seuraavana vuonna.Pölhö & Honkanen 2017, 48–51; Zetterberg 2011, 29. Veturit vetivät henkilöjunia Helsingistä aina vuoteen 1893, kunnes ne siirrettiin Turku–Toijala-radan henkilöjuniin. Vetureiden liikenteestä poistoa pohdittiin ensimmäisen kerran alkuvuonna 1909, mutta tällöin Keisarillinen senaatti vielä hylkäsi ehdotuksen, koska vetureita voitiin tarvita varakalustona. A2-sarjan veturit olivat liikenteessä viimeistä kertaa vuoden 1910 loppupuolella. Ne hylättiin vuonna 1911 ja myytiin romuksi seuraavana vuonna.Pölhö & Honkanen 2017, 49–50; Zetterberg 2011, 29. == Tekniikka == A2-sarjan veturit olivat hyvin samankaltaisia kuin edeltäneessä A1-sarjassa. Suurin ero sarjojen välillä oli A2-veturien suuremmat vetopyörät. Suuremmat vetopyörät mahdollistivat suuremman nopeuden, mutta pienensivät vetovoimaa. Junia ei kuitenkaan pystytty liikennöimään veturien mahdollisilla huippunopeuksilla, koska jarruteknologia oli vielä kehittymätöntä ja radoissa oli puutteita. Muiden A-sarjojen tavoin A2-vetureissa oli pyörästönä ajalle tyypillinen 4-4-0.Pölhö & Honkanen 2017, 48–51 == Yksilötiedot == Numero Nimi Valmistusvuosi Romutettu 7 Pilvi 1866 1912 8 Tuuli 1866 1912 == Lähteet == * Olin, Sigfrid, Veturien kehityshistoria. Teoksessa Suomen Valtionrautatiet 1862–1912 II: Historiallis-teknillis-taloudellinen kertomus. 1916. * Pölhö, Eljas & Honkanen, Pekka, Höyryveturit Valtionrautateillä: The Steam Locomotives of the Finnish State Railways. Suomen rautatiehistoriallinen seura ry: Helsinki, 2017. * Zetterberg, Seppo, Yhteisellä matkalla: VR 150 vuotta. WSOY: Helsinki, 2011. === Viitteet === Luokka:Suomalaiset höyryveturit
Mari Diarra

Mari Diarra (? – 29. toukokuuta 1890) oli Segun Diarra-dynastian viimeinen hallitsija. Ranskalaiset siirtomaavalloittajat asettivat hänet protektoraattinsa hallitsijaksi eli famaksi huhtikuussa 1890. Umar Tallin johtamien tukulorien vallattua Segun vuonna 1862 Diarrat säilyttivät asemansa alueen bambaroiden päällikköinä. Mari seurasi päällikkönä veljeään Karamokoa vuonna 1887. Hän osallistui Louis Archinardin johtamien ranskalaisten rinnalla Ségoun kaupungin valtaukseen vuonna 1890. Ranskalaiset jakoivat entisen Segun alueen kolmeen protektoraattiin: Mari hallitsi Ségoussa, Bodian Coulibaly Nangossa ja Mademba Sy Sansandingissa. Ranskalaiset olivat tyytymättömiä Mariin ja epäilivät häntä kapina-aikeista. Archinardin Ségouun asettama residentti Underberg vangitsi ja teloitti Marin lähipiireineen, ja hänen alueensa luovutettiin Bodianille. ==Lähteet== Luokka:Hallitsijat Luokka:Malin historia Luokka:Syntymävuosi tuntematon Luokka:Vuonna 1890 kuolleet
Titaani(IV)bromidi

Titaani(IV)bromidi (TiBr4) on titaanin ja bromin muodostama epäorgaaninen molekyyliyhdiste. Yhdistettä käytetään katalyyttinä orgaanisen kemian synteeseissä. ==Ominaisuudet, valmistus ja käyttö== Huoneenlämpötilassa titaani(IV)bromidi on oranssia kiteistä ainetta. Yhdisteen alkeiskoppi on monokliininen. Titaani(IV)bromidi hydrolysoituu veden vaikutuksesta, mutta liukenee useaan orgaaniseen liuottimeen kuten etanoliin, dietyylieetteriin ja kloroformiin. Aine on Lewis-happo ja muodostaa komplekseja useiden Lewis- emäksien kanssa.Tony Jones, John Edwards & Jani Kallioinen: Titanium Compounds, Inorganic, Kirk-Othmer Encyclopedia of Chemical Technology, John Wiley & Sons, New York, 2019.Heinz Sibum, Volker Güther, Oskar Roidl, Fathi Habashi, Hans Uwe Wolf & Carsten Siemers: Titanium, Titanium Alloys, and Titanium Compounds, Ullmann's Encyclopedia of Industrial Chemistry, John Wiley & Sons, New York, 2017. Tyypillisin tapa valmistaa titaani(IV)bromidia on titaanidioksidin ja bromin välinen reaktio hiilen toimiessa pelkistimenä. Sitä muodostuu myös titaanin ja bromin välisessä reaktiossa 300-600 °C:n lämpötilassa. :TiO2 \+ 2 Br2 \+ C → TiBr4 \+ CO2 :Ti + 2 Br2 → TiBr4 Titaani(IV)bromidia voidaan käyttää katalyyttinä muun muassa alkeenien polymeroinneissaR. Frim & S. D. Ukeles: Bromine, Inorganic Compounds, Kirk- Othmer Encyclopedia of Chemical Technology, John Wiley & Sons, New York, 2011. ja aldolikondensaatioissa. ==Lähteet== Luokka:Bromidit Luokka:Titaaniyhdisteet
Vähkjärv (Piigandi)

Vähkjärv (myös Kanepi Vähkjärv, Piigandi Vähkjärv ) on Virossa Põlvamaalla Kanepin kunnassa Otepään ylängöllä sijaitseva järvi. Virolainen sana vähki tarkoittaa rapua, jota on aiemmin esiintynyt järvessä paljon. Järven nimi voitaisiin siksi suomentaa Rapujärvi. == Maantietoa == Järvi on 660 metriä pitkä, 330 metriä leveä, ja sen pinta-ala on 9,1 hehtaaria. Se sijaitsee Kamepin keskustaajaman pohjoispuolella maaston painanteessa kahden suuremman järven Piigandin ja Jõksin välissä. Järven kaakkoispuolella sijaitsee pieni Piigandin kylä, jonka peltoja ja niittyjä laskee rantaan asti. Etenkin pohjoisessa, missä sijaitsee Hinovarik-niminen mäki, ja kaakon suunnassa, laskeutuvat rinteet jyrkästi järveen. Pellot sijaitsevat 20 metriä korkeammalla kuin järvi. Järven ympäristössä on seitsemän maatilaa tai muuta tilaa, joista kaksi sijaitsee aivan rannassa. Järven itäpäässä on hiekkapohjainen uimaranta, nuotiopaikka ja telttapaikat ja jonne johtaa tie . Valtatie 2 eli tie Võrusta Tallinnaan ohittaa järven sen länsipuolelta. == Luontoarvoja == === Yleistä === Vähkjärv on syntynyt viime jääkauden loppuvaiheessa mannerjäätikön muodostaman päätemoreenin lähelle ja siellä jäätikön sulamisvesien uurtamaan laaksoon, jossa sijaitsevat myös Jõksi järv ja Piigandi järv. Vähkjärven näkösyvyys on vuonna 1977 ilmoitettu olevan 1,9–2,2 metriä. Järvessä esiintyy ahven, hauki, lahna, särki, kiiski, pasuri, suutari, made, sorva ja salakka. Järvessä elää myös piisami. === Järven luokittelu ja ekologia === Järvi on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (). Järvi luokitellaan limnologisesti lievästi dystrofiseksi järveksi, jossa järven vedessä on pienet humuspitoisuudet (, SD). == Historiaa == Järven nimi oli vuonna 1638 Hansemoisa järv . Järven nykyisen nimen alkuperää on haettu itämeresuomalaisesta kieliperinteestä. Tulkinnan mukaan järven nimi olisi ennen ollut Vähäjärvi (pieni järvi eli ), koska se sijaitsee välittömästi kahden suuremman järven välissä. Tätä nimeä käytetään myös Suomessa paljon. Myöhemmin nimi on tulkittu tarkoittavan rapua (), sillä järvestä on kalastettu rapua. On kuitenkin todennäköistä, että kaksi suurempaa järveä olivat myös rapurikkaita. == Vesistösuhteita == Vähkjärv kuuluu Võhandu jõen valuma-alueeseen, koska järven laskuoja laskee Jõski järveen, joka on Võhandun läpivirtausjärvi. Vähkjärveen tulee etelästä päin asuinalueen läpi pieni pelto-oja, jossa on patolampi. Toinen oja laskeutuu rinteitä alas Saarõrgia (alkulaakso) idän suunnalta. Sen valuma-alueella sijaitsee pieni Sulõndu järv. Vähkjärven itäpään pohjoisrantaan tulee Piigandi järven laskuoja. Siitä on sellainen maininta vuodelta 1977, että se kuivuu kesäisin . Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. == Huomautuksia == == Lähteet == Luokka:Kanepi Luokka:Põlvamaan järvet Luokka:Otepään ylänkö‎ Luokka:Võhandu jõen valuma-alue
Poquoson

Poquoson on itsenäinen kaupunki Virginian osavaltiossa Yhdysvalloissa. Sen väkiluku oli vuoden väestönlaskennassa 12 150. Kaupunki perustettiin vuonna 1631. W. Eugene Hunt, Jr. toimii Poquosonin pormestarina. ==Kuvia kaupungista== Tiedosto:Poquoson, Virginia Museum Marsh Path.JPG|Marskimaata Poquosonissa. Tiedosto:Sunset near Poquoson 2.JPG|Auringonlasku Poquosonissa. ==Lähteet== ==Aiheesta muualla== Luokka:Hampton Roads Luokka:Virginian kaupungit
Mosaiikin kirjasto

Mosaiikin kirjasto (aikaisemmin Kivistön kirjasto) on Vantaan Kivistössä sijaitseva kirjasto. Se on osa kaupunkikulttuurikeskus Mosaiikkia, Vantaan kaupunginkirjastoa ja Helmet-kirjastoa. Mosaiikin kirjasto sijaitsee kauppakeskus Kiviksen toisessa kerroksessa, lähellä Kivistön rautatieasemaa. Kirjaston vieressä on myös nuorisotila. == Kokoelmat == Kirjastossa on kattava kokoelma kirjoja, elokuvia, lehtiä ja pelejä kaikenikäisille. Toukokuussa 2024 kirjastossa aloitettiin myös esinelainaus. Lainattaviin esineisiin kuuluu mm. porakone, tekstiilipesuri, kasvikuivuri, verenpainemittari ja erilaiset työkalusetit. == Tilat == Kirjastossa on hiljaiseen työskentelyyn tarkoitettu tila, johon voi saapua ilman ajanvarausta. Asiakaspalvelutiskin läheisyydessä sijaitseva Digikoppi on digitaaliseen työskentelyyn tarkoitettu tila, joka on varustettu mm. piirtopöydällä, skannerilla ja striimauskalustolla. Mosaiikin Värkkäämö on kädentaitotila, jossa asiakkaiden käytettävissä on 3D-tulostin, ompelukone, teollisuusompelukone, saumuri, vyyhdinpuut ja kerijä, sekä Cricut -vinyylileikkuri. Digikoppia ja Värkkäämön laitteita voi varata Vantaan Timmi- ajanvarausjärjestelmän kautta. == Lähteet == Luokka:Vantaan kaupunginkirjasto Luokka:Kivistö (Vantaa)
Hanoverin piirikunta

Hanoverin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 107 766 vuonna 2019. Piirikunnan väkiluvultaan suurin asutuskeskus on Hanoverin kunnallishallinnoton alue. Piirikunta perustettiin vuonna 1720. == Lähteet == == Aiheesta muualla == Luokka:Virginian piirikunnat
Seututie 495

Seututie 495 on Pohjois-Karjalassa kulkeva seututie. Tie kulkee Joensuun Huhtilammelta Joensuun Koveroon. Tien kunto on pääosin tyydyttävä. Ennen kuin tie muutettiin seututieksi se oli yhdystie nro. 4942. == Reitti ja tieyhteydet == * Huhtilampi * Kuikkavaara ja * Konnunniemi th * Kissanloso * Kovero == Lähteet == 495
Anders Lindeberg

Anders Lindeberg (1789–1849) oli ruotsalainen sotilas, kirjailija, toimittaja ja teatterinjohtaja. Hän meni ylioppilaana ollessaan innokkaana isänmaanystävänä sotaväkeen 1808 ja oli mukana useissa saaristolaivaston taisteluissa, muun muassa maihinnousussa Kemiönsaarelle. Hän osallistui myös Saksan ja Norjan retkiin, sai 1821 eron kapteenin arvoisena.Lindeberg, Anders, Tietosanakirja osa 5, palsta 988, Tietosanakirja Osakeyhtiö 1913Lindeberg, Anders, Nordisk familjebok, Uggleupplagan, osa 16, palsta 592. Nordisk familjeboks förlags 1912 Lindeberg laati poliittisia lentolehtisiä ja herätti silloisen kruununprinssin Kaarle Juhanan huomion. Hän toimi prinssin kirjallisena kannattajana. Vuodesta 1821 hän julkaisi 1778 perustettua Stockholmspostenia, joka taloudellisiin vaikeuksiin jouduttuaan lakkautettiin 1833.Stockholmsposten, Nordisk familjebok, Uggleupplagan, osa 27. Nordisk familjeboks förlags 1918 Hän kirjoitti myös kaunokirjallisuutta. Kun Lindeberg sai kielteisen vastauksen toistuviin anomuksiinsa saada perustaa yksityinen teatteri Tukholmaan, hän kääntyi hallituksen vastustajaksi. Lindebergin mielestä hallitus oli menetellyt laittomasti, ja hän jätti oikeusasiamiehelle kirjoituksen, jossa hän käytti niin loukkaavaa kieltä, että häntä syytettiin majesteetinrikoksesta (1834). Suurta huomiota herättänyt oikeudenkäynti päättyi niin, että Lindeberg tuomittiin mestattavaksi: kuolemanrangaistus tosin lievennettiin kolmen vuoden vankeudeksi, mutta Lindeberg, jota yleinen mielipide suosi, kieltäytyi armahduksesta, joten hallitus, joka ei tahtonut panna rangaistusta toimeen, joutui pulaan. Vihdoin julistettiin yleinen poliittisten rikosten armahdus, ja Lindebergkin vapautettiin. Lindeberg uudisti senkin jälkeen hyökkäyksiään hallitusta vastaan ja avasi vihdoin 1842 ilman lupaa yksityisen teatterin, Nya teaternin, jonka sallittiin jatkaa toimintaansa. Lindeberg jatkoi kuolemaansa saakka kirjallista toimintaansa sekä sanomalehdissä että kaunokirjallisuuden alalla. == Lähteet == ==Aiheesta muualla== * Lindeberg, Anders, Svenskt biografiskt handlexikon Luokka:Ruotsalaiset kirjailijat Luokka:Ruotsalaiset toimittajat Luokka:Ruotsalaiset teatterinjohtajat Luokka:Vuonna 1789 syntyneet Luokka:Vuonna 1849 kuolleet
Seututie 496

Seututie 496 on Pohjois-Karjalassa kulkeva seututie. Tie kulkee Joensuun Hoilolasta Joensuun Koveroon. Tie on osittain hyvin huonossa kunnossa. Tie on yksi Suomen itäisimmistä seututeistä. == Reitti ja tieyhteydet == * Hoilola * Öllölä ja * Sulkuvaara * Tuupovaara ja * Lastujärvi * Tuupovaaran asema * Kovero ja == Lähteet == 496
Halifaxin piirikunta (Virginia)

Halifaxin piirikunta () on Yhdysvaltojen Virginian osavaltiossa sijaitseva piirikunta. Sen väkiluku oli 33 911 vuonna 2019. Piirikunnan väkiluvultaan suurin asutuskeskus on Halifaxin kunta. Piirikunta perustettiin vuonna 1752. == Lähteet == == Aiheesta muualla == Luokka:Virginian piirikunnat
Honor 7A

Honor 7A on Huawein huhtikuussa 2018 julkaisema Honor-tuoteperheeseen kuuluva älypuhelin. == Ominaisuudet == Puhelimessa on 5,7 tuuman näyttö 720 × 1 440 pikselin tarkkuudella. Näytön kuvasuhde ei ole 16:9, kuten monissa puhelimissa, vaan 18:9 eli se on korkeampi. Puhelimen mitat on 152.4 × 73 × 7.8mm ja se painaa 150 grammaa. Puhelimessa on ympyränmuotoinen sormenjälkitunnistin takana. == Lähteet == Luokka:Kosketusnäytölliset älypuhelimet Luokka:Huawein matkapuhelimet Luokka:Vuoden 2018 matkapuhelimet
Assar Lindeblad

Assar Lindeblad (1800–1848) oli ruotsalainen runoilija. Hän tuli ylioppilaaksi 1818, hänet vihittiin papiksi 1823 ja nimitettiin estetiikan dosentiksi 1831. Hän hoiti jonkin aikaa estetiikan professorin virkaa, myöhemmin kirjoittamisen ohella yksinomaan papillisia toimiaan.Lindeblad, Assar, Tietosanakirja osa 5, palsta 988, Tietosanakirja Osakeyhtiö 1913 Lindeblad on kuuluisin Esaias Tegnérin lukuisista oppilaista, monelta luonteenpiirteeltään opettajaansa vivahtava. Hänen runoutensa oli samalla tavoin kaksinaista, vallattoman elämänhaluista ja syvästi vakavaa, ulkonaiselta muodoltaan sointuvaa ja kaunista. Lindebladin tuotannosta esimerkkejä ovat romanttinen esikoisrunoelma Cylinda (1824), Månskensqvällarne (1825), Blekingsblommor (1828), Dikter (1832–1833), Religiösa sånger (1843), Fosterländska sånger (1843) sekä erinäisiä tilapäärunoja, muutamia novelleja ja pari saarnakokoelmaa. == Lähteet == Luokka:Ruotsalaiset runoilijat Luokka:Vuonna 1800 syntyneet Luokka:Vuonna 1848 kuolleet
Zarbeg Beriašvili

Zarbeg Beriašvili (, , 10. syyskuuta 1939 Tbilisi, Georgian SNT – 22. huhtikuuta 2020) oli Neuvostoliittoa edustanut vapaapainija, maailman- ja euroopanmestari. 70–74 kilogramman painoluokissa kilpaillut Beriašvili voitti maailmanmestaruuden Mar del Platassa 1969, kaksi MM-hopeaa, yhden MM-pronssin ja kolme Euroopan mestaruutta. Hän osallistui myös kahdesti kesäolympialaisiin: Tokiossa 1964 hän oli kuudes ja Méxicossa 1968 viides.OlympediaInternational Wrestling Database Beriašvili kuoli sairaalassa 80-vuotiaana 22. huhtikuuta 2020.https://goal.ge/news/144191-gardaicvala- legendaruli-qartveli-mochidave-zarbeg-beriashvili.html == Lähteet == * Beriashvili, Zarbeg (URS) International Wrestling Database * === Viitteet === == Aiheesta muualla == * Luokka:Neuvostoliittolaiset vapaapainijat Luokka:Vuonna 1939 syntyneet Luokka:Vuonna 2020 kuolleet
NetherRealm Studios

NetherRealm Studios on yhdysvaltalainen pelitalo. Yhtiö perustettiin vuonna 2010, ja on Warner Bros. Interactive Entertainmentin tytäryhtiö. Studio on vastuussa Mortal Kombat- ja Injustice -taistelupelisarjojen kehittämisestä. == Pelit == Nimi Vuosi Alustat Mortal Kombat 2011 PlayStation 3, PlayStation Vita, Xbox 360, Windows Mortal Kombat Arcade Kollection 2011 PlayStation 3, Xbox 360, Windows Batman: Arkham City Lockdown 2011 iOS, Android Injustice: Gods Among Us 2013 PlayStation 3, PlayStation 4, Wii U, Xbox 360 WWE Immortals 2015 iOS, Android Mortal Kombat X 2015 PlayStation 4, Xbox One, Windows Injustice 2 2017 PlayStation 4, Xbox One, Windows Mortal Kombat 11 2019 PlayStation 4, PlayStation 5, Xbox Series X/S, Xbox One, Nintendo Switch, Windows, Google Stadia Mortal Kombat: Onslaught 2023 Android, iOS Mortal Kombat 1 2023 Windows, PlayStation 5, Xbox Series X/S, Nintendo Switch == Lähteet == == Aiheesta muualla == * Viralliset verkkosivut * NetherRealm Studios MobyGamesissa Luokka:Yhdysvaltalaiset videopeliyritykset Luokka:Mortal Kombat Luokka:Warner Bros.
Korzenno

Korzenno on kylä Rakówin kunnassa Puolassa. Se sijaitsee 27,4 kilometrin päässä Kielcen piirikunnan hallintokeskuksesta, Kielcen kaupungista. Korzennon väkiluku oli 108 vuoden 2011 väestönlaskennassa. Asukkaista 43,5 prosenttia oli naispuolisia ja 56,5 miespuolisia. Alle 18-vuotiaat muodostivat 25 prosenttia kylän väestöstä, työikäiset 61,1 prosenttia ja eläkeläiset 13,9 prosenttia. Rakówin kunnan asukkaista 1,9 prosenttia asuu Korzennossa. == Lähteet == Luokka:Rakówin kylät
Haplotaxodon

Haplotaxodon on kirjoahventen (Cichlidae) heimoon kuuluva kalasuku. Siihen kuuluu kaksi lajia, joita tavataan Afrikasta: * Haplotaxodon microlepis Boulenger, 1906 – Petosuuhautoja * Haplotaxodon trifasciatus Takahashi & Nakaya, 1999 == Lähteet == Luokka:Kirjoahvenet
Kasvio (sukunimi)

Kasvio on sukunimi, joka on muun muassa seuraavilla suomalaisilla henkilöillä: * Antti Kasvio, sosiologi ja työelämän tutkija *Antti Kasvio (s. 1973), uinnin olympiamitalisti ja vesipalloilija, Matti Kasvion poika *Louna Kasvio (s. 2006), kilpauimari *Matti Kasvio (1944–2013), uimari, Mila Kasvion poika *Mila Kasvio (1917–1991), uimari.
Kansainvälinen kasvien nimistösäännöstö

Kansainvälinen kasvien nimistösäännöstö (International Code of Nomenclature for algae, fungi, and plants, lyh. ICN; aiemmin International Code of Botanical Nomenclature, lyh. ICBN) on levien, sienten ja vihreiden kasvien tieteellisiä nimiä hallinnoiva ohjeisto. Sen uudet versiot julkaistaan Kansainvälisen kasvitieteen konferenssin yhteydessä, ja version lopullisesta tilan myös päättää konferenssi. Ohjeistolla ei ole laillista asemaa. Nykyinen, järjestyksessään 17. versio hyväksyttiin 2017 Shenzenissä 19:nnessä Kansainvälisen kasvitieteen konferenssissa ja julkaistiin 2018. == Lähteet == Luokka:Kasvitaksonomia
Athina Onassis

Athina Hélène Onassis (kreikaksi: Αθηνά Ωνάση; s. 29. tammikuuta 1985) on ranskalais-kreikkalainen ratsastaja. Hän on kreikkalaisen laivanvarustaja Aristoteles Onassiksen tyttärentytär. Athina Onassis viettää nykyisin hiljaiseloa Hollannissa hevostensa kanssa. == Kirjallisuutta == * Hutchins, Chris - Thompson, Peter: Athina: the Last Onassis. Smith Gryphon. 1996. ISBN 1856851087. * Mantheakis, Alexis: ATHINA ONASSIS In the Eye of the Storm. CreateSpace. 2012. ISBN 9781479304899. == Lähteet == == Aiheesta muualla == Luokka:Ranskalaiset ratsastajat Luokka:Vuonna 1985 syntyneet Luokka:Elävät henkilöt
Seututie 500

Seututie 500 on Pohjois-Karjalassa kulkeva seututie. Tie kulkee Tohmajärven Niiralasta Ilomantsin kirkonkylään. Tie on hyväkuntoinen ja kulkee itärajan harvaanasutulla-alueella. == Historiaa == Värtsilän ja Ilomantsin välinen maantie kulki ennen sotia Korpiselän kirkonkylän kautta pääosin luovutetun Karjalan alueella. Alueen tieverkko pirstaloitui pahasti Moskovan rauhan rajan tullessa. Korvaavat tiet Niiralan ja Hoilolan välillä rakennettiin 1950-luvulla, mutta Hoilolan ja Mutalahden välinen osuus saatiin valmiiksi vasta 1960-luvulla. == Runon ja rajan tie == pienoiskuva|229x229px|Mutalahden Tsasouna sijaitsee Mutalahdella seututien 500 varrella Suomen vanhin matkailutie vuonna 1966 perustettu Runon ja rajan tie kulkee välillä Niirala–Ilomantsi tiellä 500. == Reitti ja tieyhteydet == * Niirala (vt 9) * Värtsilä (yt 15601 ja yt 15600) * Patsola (yt 5005) * Ahvenvaara (yt 5006) * Hoilola (st 496 ja yt 15633) * Rajavaara (yt 4980) * Korkeasyrjä (yt 5003) * Meskenvaara (yt 5004) * Ilomantsi (kt 74) == Lähteet == 500 Luokka:Ilomantsin liikenne Luokka:Tohmajärven liikenne
Veikko Jussila

Veikko Pentti Jussila (20. helmikuuta 1918 Kuolemajärvi – 5. marraskuuta 1978) oli suomalainen pika-aitajuoksija.Urheilumme Kasvot Osa 2, Jussila, Veikko Pentti, sivu 974, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1974 Jussila edusti urallaan Riihimäen Kiskoa. Jussila osallistui vuoden 1946 Euroopan-mestaruuskilpailuihin Oslossa. Hän oli oman alkueränsä viides ajalla 15,1 s, eikä päässyt finaaliin. Kalevan kisoissa Jussila sai kultaa vuosina 1938, 1940, 1943, 1944, 1946 ja 1947 sekä hopeaa vuosina 1936, 1937, 1942 ja 1945. Hänen ennätyksensä on 14,8 s, jonka hän juoksi vuosina 1946 ja 1947. Jussila edusti Suomea maaotteluissa vuosina 1937–1940 ja 1945–1947. Jussila joutui lopettamaan kilpailemisen vatsasairauden takia vuonna 1948. Jussila oli ammatiltaan tarkastaja ja hänen kotikuntansa oli Riihimäki. Urheilusaavutuksistaan Jussilalle on myönnetty Riihimäen Kiskon kultainen ansiomerkki. Hän harrasti kuparitaontaa, maalaamista, puutöitä ja kalastusta. Jussila kuoli 5.11.1978.Etelä-Suomen Sanomat 25.11.1978, Kirkollisia tiedotuksia, Riihimäki kuolleita. == Lähteet == Luokka:Suomalaiset pika-aitajuoksijat Luokka:Vuonna 1918 syntyneet Luokka:Vuonna 1978 kuolleet
New Castle (Pennsylvania)

New Castle on kaupunki Pennsylvanian osavaltiossa Yhdysvalloissa. Kaupunki on 80 kilometrin päässä Pittsburghista. Kaupungissa asui 21 618 asukasta vuoden 2019 arvion mukaan. Kaupungin pinta-ala on 22,13 neliökilometriä, josta 0,62 neliökilometriä on vettä. Luokka:Pennsylvanian kaupungit
Perros-Guirec

Perros-Guirec (bretoniksi Perroz-Gireg) on kunta läntisessä Ranskassa Côtes-d'Armorin departementissa Bretagnen alueella. Se sijaitsee Englannin kanaalin rannikolla. Perros-Guirec on merenrantakohde, jonka nähtävyyksiä ovat rannoilla olevat ikivanhat vaaleanpunaiset graniittilohkareet. Rantaa kutsutaankin vaaleanpunaisen graniitin rannikoksi, Côte de granit rose. Rannikolla on myös matkailijoiden suosima entinen kalastajakylä Ploumanac'h. Kunnan keskustassa oleva Saint-Jacquesin kirkko on yksi harvoista romaanisen arkkitehtuurin rakennus Bretagnessa. Perros-Guirecin kunnan alueeseen kuuluu useita saaria. Seitsemän saaren ryhmä, Sept-Îles, muodostaa puitteet suurille lintuyhdyskunnille. Saarilla pesii muun muassa lunneja, kiisloja, myrskyliitäjiä, kajavia sekä pikkuliitäjiä. Saarille tehdään opastettuja veneretkiä Perros-Guirecistä sekä Penvénanin Port-Blancista. Tiedosto:Cote.de.Granit.Rose.6.jpg|Rannikon graniittilohkareita Tiedosto:Port_Ploumanac'h.JPG|Ploumanac'hin satama Tiedosto:Perros- Guirec_church.jpg|Saint-Jacquesin kirkko Tiedosto:Morus bassanus - Colonie de fous de bassan.jpg|Les 7 îles ==Lähteet== ==Aiheesta muualla== Luokka:Côtes-d’Armorin kunnat
Viron ilmasto

Viron ilmasto sijoittuu mereisen ja mantereisen ilmaston välille. Kesällä lämpötilat Virossa voi mennä yli 30 asteen ja talvella mennä −23 asteen alapuolelle. Keskimäärin kesällä on Virossa 20,9 astetta lämmintä ja talvella −8 astetta. Keskimääräinen lämpötila koko vuonna on 5,2 astetta. Viron lämpöennätys on 35,6 astetta. Kuukausi Tammikuu Helmikuu Maaliskuu Huhtikuu Toukokuu Kesäkuu Heinäkuu Elokuu Syyskuu Lokakuu Marraskuu Joulukuu Koko vuosi Korkein (ennätys) 10,1 °C 12,4 °C 18,4 °C 27,6 °C 31,2 °C 33,5 °C 35,2 °C 35,6 °C 30,2 °C 22,4 °C 13,3 °C 11,9 °C 35,6 °C Matalin (ennätys) −36,8 °C −36,2 °C −29,5 °C −14,3 °C −6,6 °C −2,6 °C 0,5 °C 0,2 °C −8,4 °C −17,0 °C −25,9 °C −34,6 °C −36,8 °C Tuulisin (ennätys) 38 m/s 35 m/s 33 m/s 30 m/s 28 m/s 28 m/s 30 m/s 37 m/s 29 m/s 34 m/s 34 m/s 34 m/s 38 m/s == Lähteet == Luokka:Ilmasto maittain Luokka:Viron maantiede
Frans Kaarle (Itävallan arkkiherttua)

Frans Kaarle (; 7. joulukuuta 1802 Wien – 8. maaliskuuta 1878 Wien, Itävalta- Unkari)Franz Karl Erzherzog Itävallan parlamentti. Viitattu 10.7.2020. oli Itävallan arkkiherttua, keisari Frans I:n poika ja keisari Frans Joosefin isä.Franz Karl (Joseph). Teoksessa: Österreichisches Biographisches Lexikon 1815–1950 (ÖBL). Band 1, Verlag der Österreichischen Akademie der Wissenschaften, Wien 1957, S. 353. == Suku ja perhe == Frans Kaarle oli keisari Frans I:n ja tämän toisen puolison, keisarinna Maria Teresan kolmanneksi vanhin poika. Koska hänen isoveljensä, keisari Ferdinand I oli lapseton, Frans Kaarlen oletettiin jatkavan Habsburgin hallitsijasukua. Sekä Ferdinandia että Frans Kaarlea pidettiin jossain määrin heikkolahjaisina, mikä lienee johtunut siitä, että heidän vanhempansa olivat serkkuja.Martin Mutschlechner: Franz Karl: The Archduke in the background The World of the Habsburgs. Viitattu 10.7.2020. Frans Kaarle avioitui 4. marraskuuta 1824 Baijerin prinsessa Sophien kanssa. Heille syntyi kuusi lasta: * Frans Joosef I (Franz Joseph, 1830–1916), Itävalta-Unkarin keisari * Maksimilian (Ferdinand Maximilian, 1832–1867), Meksikon keisari * Kaarle Ludvig (1833–1896), kruununperijä * Maria Anna (1835–1840), kuoli 4-vuotiaana * kuolleena syntynyt poika (k. 1840) * Ludvig Viktor (Ludwig Viktor, 1842–1919) Sophien on sanottu olleen miestään huomattavasti neuvokkaampi ja aktiivisempi vallankäytössä. Frans Kaarle oli ystävällinen luonne, mutta kunniahimon tai päättäväisyyden puuttuessa hänellä ei ollut päätäntövaltaa lastensa kasvatuksen suhteen. == Toiminta Ferdinandin ja Frans Joosefin valtakausilla == Frans Kaarle palveli upseerina Itävallan armeijassa, jossa hän sai vuonna 1835 kenraalimajurin ja 1844 sotamarsalkkaluutnantin arvon. Koulutuksensa päätyttyä hän teki muutaman matkan, mutta pysyi muuten sivussa valtion asioista. Hän oli sijaishallituksena toimineen salaisen valtiokonferenssin (Geheime Staatskonferenz) jäsen vuosina 1836–1848. Kun keisari Ferdinand I joutui vallankumouksen aikana luopumaan kruunusta 2. joulukuuta 1848, Frans Kaarle olisi ollut seuraavana perimysjärjestyksessä, mutta arkkiherttuatar Sophie painosti hänet allekirjoittamaan asiakirjan, jolla hän luovutti kruunun edelleen 18-vuotiaalle pojalleen Frans Joosefille. Sen jälkeen hän oli sivussa päätöksenteosta. Hän oli tosin nimellisesti parlamentin ylähuoneen eli herrainhuoneen jäsen vuodesta 1861. Ystävällisen luonteensa vuoksi Frans Kaarle oli keisarillisen perheen suosituimpia jäseniä. Hän oli Wienin tiedeakatemian kunniajäsen vuodesta 1848. == Lähteet == == Aiheesta muualla == Luokka:Itävallan arkkiherttuat Luokka:Habsburgin hallitsijasuku Luokka:Itävaltalaiset kenraalit Luokka:Vuonna 1802 syntyneet Luokka:Vuonna 1878 kuolleet
Airwolf

Airwolf on yhdysvaltalainen televisiosarja, jota esitettiin 1980-luvulla. Sarjassa Vietnamin sodan veteraani Stringfellow Hawke auttaa vanhaa kaveriaan Dominic Sanitinia parantamaan kaikkien aikojen kehittyneintä taisteluhelikopteria Airwolfia. Tilaisuus käyttää helikopteria kadonneen veljensä etsimiseen estää häntä palauttamaan helikopteria salaperäiselle orgranisaatiolle. Vastineeksi hän käyttää helikopteria kansallisiin tehtäviin. Luokka:1980-luvun yhdysvaltalaiset draamasarjat Luokka:Yhdysvaltalaiset toimintasarjat‎ Luokka:CBS:n televisio-ohjelmat Luokka:USA Networkin televisio-ohjelmat
Bio Attack

Bio Attack on Taiton vuonna 1983 julkaisema kolikkopeli. Siinä pelaaja liikkuu eteenpäin ihmisen elimistössä tuhoten viruksia. Peli perustuu elokuvaan Fantastinen matka. Peli käyttää Zilog Z80-prosessoria. == Lähteet == * https://archive.org/details/arcade_bioatack Luokka:Vuoden 1983 videopelit
Salebabunakerohekko

Salebabunakerohekko (Acerodon humilis) on Indonesiassa, Talaudin saariryhmään kuuluvilla Salebabun ja Karekalengin saarilla, elävä hedelmälepakkojen heimoon kuuluva lepakkolaji. Laji tunnetaan huonosti, se kuvailtiin kolmen yksilön avulla vuonna 1909, mutta elävä populaatio löydettiin vasta vuonna 2001. Salebabunakerohekko elää trooppisissa ja subtrooppisissa metsissä ja on todennäköisesti riippuvainen näistä. Lajin suurimmat uhat ovat elinalueiden väheneminen hakkuiden takia ja metsästys paikallisesti ruuaksi. Nisäkäsnimistötoimikunnan ehdotus lajin suomenkieliseksi nimeksi on salebabunakerohekko. == Lähteet == == Aiheesta muualla == *Laji.fi: Salebabunakerohekko – (Acerodon humilis) *ITIS: Acerodon humilis *University of Michigan, Animal Diversity Web (ADW): Acerodon humilis Talaud fruit bat Luokka: Erittäin uhanalaiset lajit Luokka: Hedelmälepakot
Monolith Productions

Monolith Productions on yhdysvaltalainen pelitalo. Yhtiö perustettiin vuonna lokakuussa 1994, Kirklandissa. Warner Bros. Interactive Entertainment osti Monolithin vuonna 2004. == Pelit == ===1994–2003=== Nimi Vuosi Alustat Maabus 1994 MS-DOS Blood 1997 MS-DOS Claw Windows Rage of Mages 1998 Windows Get Medieval Windows Shogo: Mobile Armor Division Windows, AmigaOS, Mac OS, Linux Blood II: The Chosen Windows Gruntz 1999 Windows Rage of Mages II: Necromancer Windows Septerra Core Windows, Linux, MacOS Gorky 17 AmigaOS, Linux, Mac OS, Windows The Operative: No One Lives Forever 2000 Windows, PlayStation 2, Mac OS X Aliens versus Predator 2 2001 Windows, OS X No One Lives Forever 2: A Spy in H.A.R.M.'s Way 2002 Windows, Mac OS X Tron 2.0 2003 Windows, OS X, Game Boy Advance, Xbox Contract J.A.C.K. Windows === 2005– === Nimi Vuosi Alustat The Matrix Online 2005 Windows F.E.A.R. Windows, PlayStation 3, Xbox 360 Condemned: Criminal Origins Windows, Xbox 360 Condemned 2: Bloodshot 2008 PlayStation 3, Xbox 360 F.E.A.R. 2: Project Origin 2009 Windows, PlayStation 3, Xbox 360 Gotham City Impostors 2012 Windows, PlayStation 3, Xbox 360 Guardians of Middle-earth Windows, PlayStation 3, Xbox 360 Middle-earth: Shadow of Mordor 2014 Windows, PlayStation 3, PlayStation 4, Xbox 360, Xbox One Middle-earth: Shadow of War 2017 Windows, PlayStation 4, Xbox One == Lähteet == == Aiheesta muualla == * Viralliset verkkosivut * Monolith Studios MobyGamesissa Luokka:Yhdysvaltalaiset videopeliyritykset Luokka:Warner Bros.
Daniel Lehtonen

Daniel ”Bile-Dani” Lehtonen (s. 4. tammikuuta 1991 Porvoo) on suomalainen mediapersoona ja muusikko. Lehtonen on nähty useissa suomalaisissa televisiosarjoissa. Vuonna 2016 Lehtonen julkaisi ensimmäisen singlensä ”Mä tahdon” artistinimellä Bile-Dani. Lehtonen kihlautui vuonna 2018 Eveliina Uosukaisen kanssa ja he ovat asuneet vuodesta 2019 lähtien Espanjan Aurinkorannikolla Marbellassa. Lehtoselta on joulukuussa 2022 tulossa albumi New Era. Marraskuussa hän julkaisi siltä singlen "Game". Musiikkia hän tekee taiteilijanimellä Idleman. == Televisio-ohjelmat == Vuosi Sarja Rooli 2015 Hottikset oma itsensä Temptation Island Suomi 2016 Salatut elämät asiakas kahvilassa Hottikset 2.0 oma itsensä 2017 Julkkisselviytyjät 2018 Temptation Island Suomi 2019 Kymppitonni 2020 Miksun baari Suurin pudottaja 2021 Selviytyjät Suomi 2024 Farmi Suomi == Lähteet == == Aiheesta muualla == * Radiojuontaja ja Bile-Dani väittelivät! Katso toimiko Danin viehätysvoima! Ruutu 2015 Luokka:Elävät henkilöt Luokka:Vuonna 1991 syntyneet Luokka:Suomalaiset viihdetaiteilijat
Sundasaartenakerohekko

Sundasaartenakerohekko (Acerodon mackloti) on Indonesiassa, Pienillä Sundasaarilla, elävä hedelmälepakkojen heimoon kuuluva lepakkolaji. Sundasaartenakerohekko lepää 300-500 yksilön kolonioissa ja yleensä lajia saadaan kiinni puutarhoissa sekä hakkuun jälkeen kliimaksin saavuttaneissa metsissä. Laji on luokiteltu vaarantuneeksi, sitä uhkaa metsästäminen ruuaksi, elinympäristön väheneminen hakkuissa sekä sopivien lepopaikkojen väheneminen ja häiritseminen niillä. Nisäkäsnimistötoimikunnan ehdotus lajin suomenkieliseksi nimeksi on sundasaartenakerohekko. == Lähteet == == Aiheesta muualla == *Laji.fi: Sundasaartenakerohekko (Acerodon mackloti) *ITIS: Acerodon mackloti *University of Michigan, Animal Diversity Web (ADW): Acerodon mackloti, Sunda fruit bat Luokka: Vaarantuneet lajit Luokka: Hedelmälepakot
Kaarle Ludvig (Itävallan arkkiherttua)

Kaarle Ludvig (); (30. heinäkuuta 1833 Wien – 19. toukokuuta 1896 Wien) oli Itävallan arkkiherttua ja keisari Frans Joosefin nuorempi veli, josta Habsburgin suvun nykyinen päähaara polveutuu.Martin Mutschlechner: Archduke Karl Ludwig – a Habsburg of the second rank The World of the Habsburgs. Viitattu 11.7.2020. == Suku == Kaarle Ludvig oli arkkiherttua Frans Kaarlen (Franz Karl) ja Baijerin prinsessa Sophien kolmas poika. Hänen isoveljiään olivat Itävallan keisari Frans Joosef ja Meksikon keisari Maksimilian. == Kuvernööri, kruununperijä == Kaarle Ludvig oli kiihkokatolilainen ja poliittisilta mielipiteiltään äärivanhoillinen. Hän oli vuosina 1855–1861 Tirolin ja Vorarlbergin kuvernöörinä, mutta erosi tehtävästä, kun keisarikunta siirtyi itsevaltiudesta perustuslailliseen hallintoon.Karl Ludwig, Joseph Maria Erzhg. von Österr. (1833-1896) Österreichisches Biographisches Lexikon (1963). Viitattu 11.7.2020. Kun Frans Joosefin ainoa poika Rudolf teki itsemurhan vuonna 1889, siirtyi kruununperimysoikeus Kaarle Ludvigille ja hänen jälkeläisilleen.Franz Ferdinand The World of the Habsburgs. Viitattu 11.7.2020. == Avioliitot ja lapset == Kaarle Ludvig oli naimisissa kolmesti. Hänen ensimmäinen puolisonsa vuonna 1856 oli serkku, Saksin prinsessa Margareta (1840–1858) kanssa, joka kuoli vain 18-vuotiaana lavantautiin ehtimättä saada lapsia. Toinen puoliso vuonna 1862 oli Molempain Sisiliain prinsessa Maria Annunziata (1843–1871), kuoli 28-vuotiaana keuhkotuberkuloosiin. Heille syntyi kolme poikaa ja yksi tytär. Kolmas puoliso vuonna 1873 oli Portugalin prinsessa, infanta Maria Teresa (1855–1944), heillä oli kaksi tytärtä. == Perintö == Hän kuoli vuonna 1896 myrkytykseen, jonka hän oli saanut juotuaan puhdistamatonta vettä Jordanjoesta ollessaan pyhiinvaelluksella Pyhällä maalla. Kaarle Ludvigin poikia toisesta avioliitosta olivat kruununperijäksi isänsä jälkeen tullut arkkiherttua Frans Ferdinand, tulevan keisarin Kaarle I:n isä arkkiherttua Otto sekä arkkiherttua Ferdinand Kaarle. Kaarle Ludvigin tyttäristä Margarethe Sophie nai Württembergin herttua Albrechtin ja Elisabeth Amalie päätyi Liechtensteinin ruhtinattareksi.Martin Mutschlechner: Archduke Karl Ludwig: Marriage and family The World of the Habsburgs. Viitattu 11.7.2020. Hän oli arkkiherttua Franz Ferdinandin isä, jonka salamurha vuonna 1914 laukaisi ensimmäisen maailmansodan. Hän oli poikansa arkkiherttua Otto Franzin kautta myös Itävallan viimeisen keisarin, Kaarle I:n isoisä ja tyttärensä arkkiherttuatar Elisabeth Amalien kautta Liechtensteinin kuningassuvun esi-isä. ==Lähteet== ==Aiheesta muualla== Luokka:Itävallan arkkiherttuat Luokka:Habsburgin hallitsijasuku Luokka:Kruununperijät Luokka:Vuonna 1833 syntyneet Luokka:Vuonna 1896 kuolleet
Pingxingguanin taistelu

Pingxingguanin taistelu oli Kiinan–Japanin sodan aikana 25. syyskuuta 1937 käyty taistelu Kiinan kommunistien joukkojen ja japanilaisten joukkojen välillä. Muodollisesti tuolloin osana Kiinan armeijaa taistelleet kommunistit väijyttivät onnistuneesti japanilaisen huoltorykmentin Pingxingguanissa Shanxin ja Sisä-Mongolian rajalla. Väijytys oli ensimmäinen kommunistien merkittävä voitto sodan aikana. ==Tausta== Kiinan–Japanin sota oli syttynyt Marco Polon sillan välikohtauksen myötä 7. heinäkuuta 1937. 13. elokuuta he hyökkäsivät myös Shangaihin. Tämä sai Kiinan kahden kilpailevan puolueen, Kuomintangin ja kommunistisen puolueen sopimaan viimein yhteistyöstä japanilaisia vastaan. Osana sopimusta kommunistien noin 46 000:n miehen puna- armeijasta muodostettiin elokuussa Kiinan armeijaan Kahdeksas reittiarmeija. Armeijaan kuului 115. 120. ja 129. divisioona. Armeijaa komensi Zhu De varapäällikkönään Peng Dehuai. Vaikka armeija kuuluikin nyt muodollisesti Kiinan armeijaan, käytännössä se oli silti edelleen kommunistien hallinnassa. Kahdeksannen reittiarmeijan 115. divisioonaa komensi Lin Biao. Divisioonan vahvuus oli 15 500 miestä ja elokuussa 1937 se alkoi siirtyä vuoristoalueelle Pohjois-Kiinassa aloittamaan sissisotaa japanilaisten eturintaman takana. Japanilaiset etenivät syyskuussa rautatien mukaisesti Pekingistä kohti Sisä- Mongoliaa. Japanilainen ltagaki Seishiron komentama 5. divisioona saavutti Shanxin rajan, jolla Pingxingguanin taistelu käytiin. ==Taistelu== Lin Biaon komentama divisioona oli valmistellut väijytystä ja ottanut asemat Pingxingguanissa 24. syyskuuta. Seuraavana aamuna kello 10 25. syyskuuta Linin joukot kohtasivat japanilaisen 5. divisioonanhuoltojoukkojen rykmentin. Joukko kulki kahtena kolonana, toiseen kuului 70 hevosvetoista kärryä ja toinen kolona käsitti 80 kuorma-autoa. Joukot kuljettivat esimerkiksi vaatteita, ruokaa ja ammuksia. Joukot etenivät maantietä pitkin ja Lin antoi käskyn tulen avaamisesta niitä vastaan viereiseltä kukkulalta. Väijytykseen jääneet kolonnat tuhottiin lähes täysin samalla, kun kiinalaisten onnistui torjua japanilaisten yrittämä hyökkäys kolonnien auttamiseksi. ==Seuraukset== Japanilaiset olivat menettäneet kaatuneina noin 3 0000 miestä. Kiinalaisten tappiot olivat yhteensä vain 500. He valtasivat myös esimerkiksi kolonnan kuorma-autot ja niiden kuljettamat tarvikkeet. Väijytyksen jälkeen 115. divisioona vetäytyi Pingxingguanista. Kommunisteille väijytys oli merkittävä, se nostatti paitsi taistelutahtoa, mutta nosti myös sen mainetta kiinalaisten keskuudessa yleensä. Väijytys oli myös ensimmäinen kommunistien joukkojen ottamista merkittävistä voitoista sodan aikana. ==Lähteet== Luokka:Toisen Kiinan–Japanin sodan taistelut Luokka:Vuoden 1937 sotahistoria
Kaarle Ludvig

Kaarle Ludvig () voi tarkoittaa ainakin seuraavia henkilöitä: *Kaarle I Ludvig (1617–1680), Pfalzin vaaliruhtinas *Kaarle Ludvig (1833–1896), Itävallan arkkiherttua, keisari Frans Joosefin veli *Carl Ludwig Habsburg-Lothringen, Kaarle Ludvig (1918–2007), Itävallan arkkiherttua, keisari Kaarle I:n poika
Sonkajärven terveyskeskus

Sonkajärven terveyskeskus on Sonkajärven kunnassa Pohjois-Savossa, Pohjois- Savon hyvinvointialueen ylläpitämä julkisen palvelun terveyskeskus. Terveyskeskusta remontoitiin esimerkiksi kesällä 2019. ==Lähteet== ==Aiheesta muualla== *Sairaanhoitajan/terveyskeskuslääkärin vastaanotto (ylasavonsote.fi) Luokka:Sonkajärven rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Pohjois-Savon hyvinvointialue
Rautavaaran terveysasema

Rautavaaran terveysasema on Rautavaaran kunnassa Pohjois-Savossa toimiva julkisen palvelun terveysasema. Terveysaseman sairaanhoitaja palvelee arkisin kello 8-16, perjantaisin kello 15 saakka. Terveyspalvelujen tuottamisesta vastaa Pohjois-Savon hyvinvointialue. Terveysaseman aukioloaikojen ulkopuolella eli iltaisin, öisin ja viikonloppuisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi). ==Lähteet== ==Aiheesta muualla== *Rautavaara (terveysasema) (psshp.fi) *Rautavaaran terveysasema: yhteystiedot (psshp.fi) Luokka:Rautavaaran rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Pohjois-Savon hyvinvointialue
Taierzhuangin taistelu

Taierzhuangin taistelu oli 24. maaliskuuta – 7. huhtikuuta 1938 Kiinan–Japanin sodan aikana käyty taistelu kiinalaisten ja japanilaisten joukkojen välillä Taierzhuangin kaupungin hallinnasta Jiangsun maakunnassa. Taistelu oli lopputulokseltaan kiinalaisten ensimmäinen suuri voitto japanilaisista sodan aikana. ==Tausta== Taierzhuang on pikkukaupunki Xuzhoun pohjoispuolella Jiangsun maakunnassa Keisarinkanavan pohjoisrannalla. Sen sijainti oli strateginen etenkin Xuzhoun puolustuksen kannalta. Japanilaiset 2. armeijan joukot olivat ylittäneet Keltaisenjoen pohjoisessa helmikuussa 1938 edeten kohti Xuzhouta. Japanilaisten puolelta Taierzhuangiin saapui ensin maaliskuussa ltagaki Seishiron 5. divisioona. Seuraavan kuun puolella heitä tukemaan saapui vielä Isogai Rensuken komentama 10. divisioona. Yhteensä japanilaisia joukkoja oli taistelussa 30 000–50 000\. Kiinalaisia puolustajia komensi viidennen sota-alueen komentaja Li Zongren. Hänen alaisinaan palvelivat Zhang Zizhong, Tang Enbo, Sun Lianzhong ja Chi Fengcheng. Puolustajillaan oli käytössään 100 000-300 000 sotilasta. ==Taistelu== Taistelut Taierzhuangissa alkoivat 24. maaliskuuta. Huhtikuun puolella japanilaiset tekivät puolustajia pienemmillä joukoillaan useita panssarivaunujen ja tykistön tukemia hyökkäyksiä. Japanilaisten pommikoneet tekivät myös ilmaiskuja kaupunkiin. Aikaisemmin Jangtsen alajuoksun seudulla saadut helpot voitot olivat saaneet heidät aliarvioimaan vastustajansa. Kiinalaisia oli huomattavasti enemmän, mutta heidän aseistuksensa oli yksinkertaisempaa. Kiinalaiset olivat tehokkaimmillaan yötaisteluissa, jossa heidän oli helpointa käyttää hyödykseen määrällistä ylivoimaansa. Taierzhuangin kaupunkitaistelujen aikana osapuolet kävivätt usein yhteenottoja pistimin. Japanilaisten onnistui vallata Taierzhuang, mutta 5. huhtikuuta Li Zongren määräsi vastahyökkäyksen, jonka aikana japanilaiset ajettiin kaupungista ja heidän joukkonsa olivat tulla piiritetyiksi. Kiinalaiset eivät kuitenkaan huonomman liikkuvuutensa takia voineet täysin hyödyntää japanilaisten tukalaa tilannetta. Taistelut olivat päättyneet 7. huhtikuuta. ==Seuraukset== Japanilaiset olivat menettäneet taistelun aikana 11 000 sotilasta kaatuneina. Kiinalaisten tappiot olivat noin 20 000 kaatunutta, joiden lisäksi noin 30 000 oli haavoittunut. Taierzhuang oli tuhoutunut lähes tyystin etenkin ilmapommitusten takia. Monet sen asukkaista olivat paenneet ennen taistelua, mutta monet muut saivat surmansa. Kiinalaisille Taierzhuangin taistelu oli heidän ensimmäinen saavuttamansa suuri voitto japanilaisista. Useiden tappioiden putken jälkeen voitto mursi myytin japanilaisten voittamattomuudesta ja oli koko sodan kannalta merkittävä taistelutahtoa nostattanut tekijä. ==Lähteet== Luokka:Toisen Kiinan–Japanin sodan taistelut Luokka:1938
Simon Lindheim

Simon Lindheim, alun perin Paulin (Paulinus), (kastettu 24. lokakuuta 1686 Pori – 19. maaliskuuta 1760 KarunaYrjö Kotivuori, Simon Lindheim (Paulinus), Ylioppilasmatrikkeli 1640–1852, viitattu 11.7.2020.) oli suomalainen virkamies. Hän oli 1707 alkaen Uplannin rykmentin sotatuomari mutta joutui Pultavan taistelussa 1709 sotavangiksi ja hänet vietiin Moskovaan, josta hän palasi 1722. Venäjän kieleen perehtyneenä hän toimi sen jälkeen Kyminkartanon läänin maaherran apulaisena: Sen ohessa hänet nimitettiin 1722 ylimääräiseksi ja 1724 vakinaiseksi asessoriksi Turun hovioikeuteen.Lindheim, Simon, Tietosanakirja osa 5, palsta 994, Tietosanakirja Osakeyhtiö 1913 Lindheim aateloitiin 1727. Hän oli vuodesta 1737 hovioikeudenneuvos ja erosi virasta 1743. Lindheim oli valtiopäivämies 1726–1727, 1731, 1734, 1738–1739 ja 1742–1743. Hän on julkaissut De diversa origine Finlandorum et Lapponum (1775, kokoelmassa Nova acta Regiæ Societatis Scientiarum Upsaliensis, vol. II). == Lähteet == Luokka:Suomalaiset virkamiehet Luokka:Suomalaiset tuomarit Luokka:Ruotsin säätyvaltiopäivien valtiopäivämiehet‎ Luokka:Vuonna 1686 syntyneet Luokka:Vuonna 1760 kuolleet
Vieremän terveyskeskus

Vieremän terveyskeskus on Vieremän kunnassa Pohjois-Savossa, Pohjois-Savon hyvinvointialueen ylläpitämä julkisen palvelun terveyskeskus. Aiemman korvannut uusi terveyskeskusrakennus päätettiin rakentaa vuonna 2013. Uudisrakennus valmistui v. 2015, arkkitehtina ja rakennesuunnittelijana Esa Säkkinen. Perusterveydenhoidon päivystys ja kiireellinen hoito tarjotaan Iisalmen sairaalassa (Riistakatu 23, Iisalmi). ==Lähteet== ==Aiheesta muualla== *Sairaanhoitajan/terveyskeskuslääkärin vastaanotto (ylasavonsote.fi) Luokka:Vieremän rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Pohjois-Savon hyvinvointialue
Lara van Ruijven

Lara van Ruijven (28. joulukuuta 1992 Haag – 10. heinäkuuta 2020 Perpignan, Ranska) oli alankomaalainen kaukalopikaluistelija, olympiamitalisti, maailman- ja euroopanmestari. Hän saavutti arvokisamitaleja pääasiassa viestissä ja oli erikoistunut 500 metrin matkalle. == Elämä ja urheilu-ura == Van Ruijven voitti 3 000 metrin viestissä olympiapronssia Pyeongchangissa 2018. Hän saavutti myös viestin MM-hopeaa vuonna 2018, 500 metrillä maailmanmestaruuden vuonna 2019 sekä useita EM-mitaleja. Van Ruijven kilpaili myös Sotšin talviolympialaisissa 2014.Olympedia.org Van Ruijven sai kesällä 2020 sairauskohtauksen ollessaan harjoitusleirillä Etelä-Ranskassa. Hänen tiedotettiin kärsineen autoimmuunihäiriöstä ja sen komplikaatioista.https://www.is.fi/muutlajit/art-2000006558853.html Van Ruijven kuljetettiin perpignan’laiseen sairaalaan, jossa hän kuoli kaksi viikkoa myöhemmin, 10. heinäkuuta 2020, 27 vuoden ikäisenä.https://www.is.fi/muutlajit/art-2000006568583.htmlhttps://www.ad.nl/andere- sporten/in-memoriam-shorttrackster-lara-van-ruijven-27-een-bescheiden-sociaal- en-krachtig-mens~a9047a54 == Lähteet == * === Viitteet === == Aiheesta muualla == * Luokka:Alankomaalaiset kaukalopikaluistelijat Luokka:Alankomaalaiset olympiamitalistit Luokka:Vuonna 1992 syntyneet Luokka:Vuonna 2020 kuolleet
Canon EOS R6

Canon EOS R6 on japanilaisyhtiö Canonin valmistama täyden kinofilmikoon peilitön Canonin R-sarjan digitaalinen järjestelmäkamera, jossa käytetään RF- sarjan objektiivejä. Kamerassa käytetään Canonin RF-sarjan objektiivejä kuten laajan 10-kertaisen zoomausalueen Canon RF 24-240MM F4-6.3 IS USM -objektiiviä . Kameralla on mahdollista ottaa 4K-videota (16:9) 3 840 × 2 160 (60 kuvaa/s). Kameraan käyvät SD-, SDHC-, SDXC-, UHSI- ja UHSII-muistikortit. Muut R-sarjan kamerat ovat Canon EOS R, Canon EOS RP, Canon EOS Ra ja Canon EOS R5. == Ominaisuudet == * 20,1 miljoonan pisteen (5 472 × 3 648) täyden kinofilmikoon Dual Pixel CMOS AF -kenno * yli 6 072 automaattista vaiheilmaisuun perustuvaa tarkennuspistettä * DIGIC X -prosessori * ISO 100–102 400, laajennettavissa 50–204 800 saakka * max. 12 RAW-kuvaa sekunnissa * kamerassa sisäinen kahdeksan askeleen IBIS kuvanvakautus * 4K-video (16:9) 3 840 × 2 160 (60 kuvaa/s) * Full HD-video (16:9) 1 920 × 1 080 (120 kuvaa/s) * 0,5 tuuman elektroninen OLED-värietsin 3,69 miljoonaa pistettä * 2,95 tuuman 3:2 Clear View LCD II näyttö, 1,62 miljoonaa pistettä * kamerassa voi käyttää suoraan Canonin RF-sarjan objektiivejä, mutta Canon EF-EOS R-kiinnityssovitinta apuna käyttäen kamerassa voi käyttää myös Canonin EF- ja EF-S-sarjan objektiivejä. * SuperSpeed USB 3.1, molemmin päin toimiva liitin * langaton lähiverkko (IEEE 802.11b/g/n), (5 GHz), Bluetooth * Bluetooth- ja langaton lähiverkko -yhteyttä käyttäen kännykkä ja tabletti voidaan liittää kameraan niin, että kännykällä ja tabletilla voidaan muuttaa kameran asetuksia, ottaa kuvia, siirtää kuvia ja katsella reaaliaikaisesti kameran kuvaa kännykässä ja tabletissa. * pikavalintanäyttö * sisäiset stereomikrofonit (näytteenottotaajuus 48 kHz, kaksikanavainen 16-bittinen ääni), ulkoisen mikrofonin liitäntä * videokuvan rajaus == Kuvia == Canon RF 24-240.jpg|Canon RF 24-240MM F4-6.3 IS USM Canon mount adapter EF-EOS R (2).jpg|Canon EF-EOS R -sovitin Canon mount adapter EF-EOS R.jpg|Canon EF-EOS R -sovitin == Lähteet == Luokka:Digitaaliset kamerat EOS R6
Kiuruveden terveyskeskus

Kiuruveden terveyskeskus on Kiuruveden kaupungissa Pohjois-Savossa toimiva Pohjois-Savon hyvinvointialueen ylläpitämä julkisen palvelun terveyskeskus. Perusterveydenhoidon päivystys ja kiireellinen hoito tarjotaan Iisalmen sairaalassa (Riistakatu 23, Iisalmi). Vuonna 1952 arkkitehti Reino Koivulan suunnitelmien pohjalta alkujaan kunnansairaalaksi rakennetussa terveyskeskusrakennuksessa on toiminut aiemmin myös aluesairaala synnytysosastoineen (synnytyksiä 1966 saakka). Alueairaala muuttui terveyskeskukseksi vuoden 1972 kansanterveyslain johdosta. ==Lähteet== ==Aiheesta muualla== *Sairaanhoitajan/terveyskeskuslääkärin vastaanotto (ylasavonsote.fi) *Kiuruveden terveyskeskus (suomi.fi) Luokka:Kiuruveden rakennukset ja rakennelmat Luokka:Suomen terveysasemat, terveyskeskukset ja terveyskeskuspäivystykset Luokka:Pohjois-Savon hyvinvointialue
Honor 8A

Honor 8A on Honor-tuoteperheeseen kuuluva Huawein julkaisema matkapuhelin, joka julkaistiin tammikuussa 2019. Puhelimessa oli Android 9-käyttöjärjestelmä, kun se julkaistiin ja siinä on MediaTekin Helio P35-prosessori. Siinä on 6,1 tuuman IPS-näyttö 720 × 1 560-resoluutiolla. Sen sisällä on 3 020 milliampeeritunnin litiumpolymeeriakku. Puhelimessa on kolmentoista megapikselin kamera takana ja kahdeksan megapikselin kamera edessä. == Lähteet == Luokka:Huawein matkapuhelimet Luokka:Kosketusnäytölliset älypuhelimet